Linnastumisega kaasnes aga võõrandumine nii metsikust loodusest kui ka toitvast maast. Teadmisi tuli nüüd paratamatult ammutada tekstidest ja piltidelt. Enamasti sugereerisid need aga ekslikku hirmu ja vihkamist metsa, mere, metsloomade ja ilmastiku ees. Suured narratiivid, päädides kommunismi ja natsismiga, pälvisid aga hiljem, postmodernismi ajal, karmi kriitikat (Kraavi, 2005). Kas inimesed oleksid pidanud propaganda uskumise asemel jääma info hankimisel iseseisvateks, nii nagu Leonardo?